તમારા સંપૂર્ણ સ્વાસ્થ્ય માટે બોડી બિલ્ડિંગનો વ્યાયામ જરૂરી છે. પરંતુ તે ભારતીય ઢબે. આ પ્રશ્નને આજ સુધી કોઈએ છેડ્યો જ નથી. આપણે માત્ર એક્સરસાઈઝ નામનો અંગ્રેજી શબ્દ જાણ્યો છે. માત્ર પોચટિયા વ્યાયામથી સંતોષ લઇએ છીએ. ડો. ફ્રેઝર કહે છે કે વ્યાયામ એ સખત વ્યાયામ હોવો જોઈએ. ખોરાક જેટલું જ વ્યાયામનું મહત્ત્વ છે. આવા વ્યાયામના ગુરુઓ ઓછા રહ્યા છે. પણ સદ્્ભાગ્યે થોડા દેશી બોડી બિલ્ડરો બચ્યા છે. તમે એક્સરસાઈઝ કરો ત્યારે તમારા લોહીના પ્રવાહમાં જબ્બર પ્રાણવાયુનો સંચાર- ધોધની માફક થાય છે. તે પ્રાણવાયુ તમારા શરીરના લાખો કોષોને પુષ્ટિ આપે છે. આ વાત યુવા વર્ગ માટે વધુ લાગુ પડે છે.